U3A lidmaatskap is nie verbonde aan 'n spesifieke ouderdom nie, maar weerspieël 'n tydperk in 'n mens se lewe na die tweede era van voltydse werk en verantwoordelikheid as ouers. Enige persoon in hul derde era kan aansluit, en dit sluit in mense wat deeltyds werk. Daar is geen minimum ouderdom vir lede nie.
In die vroeë 1980's het die beweging Brittanje bereik, en daar is die formaat drasties verander om die vaardighede en kennis van afgetrede mense te benut. Hierdie model word ook in Australië, Nieu Zeeland, Suid Afrika, en baie ander lande gebruik.
'n Tussentydse bestuurskomitee is saamgestel met die doel om te bepaal of U3A Stilbaai lewensvatbaar sal wees. Dit was toe verwag dat die ledetal ongeveer 40 sal wees. Met die eerste vergadering het ongeveer 20 mense aangesluit, en dit het gegroei tot meer as 130 'n jaar later.
U3A Stilbaai is dus duidelik lewensvatbaar, en 'n grondwet is opgestel voor die Stigtingsvergadering op 25 Julie 2016. By die Stigtingsvergaderig is die grondwet aanvaar, en 'n bestuurskomitee is verkies.